recursal/SuperWikiNEXT-32B huggingface dataset:
**Delphin Strungk** (*ankaŭ:* Strunck, \* 1601 verŝajne en Brunsvigo; enterigite je la 12-a de oktobro 1694 samloke) estis orgenisto kaj komponisto de la Nordgermana Orgenskolo.

Vivo kaj verkaro
----------------

Pri la fruaj jaroj de Strungk oni scias nenion. En 1631 li estas laŭdokumente orgenisto ĉe la Marien-Preĝejo de Wolfenbüttel kiel posteulo de Melchior Schildt. En 1634 li iĝis kortegorgenisto en Celle. En 1637 li transprenis la postenon de orgenisto ĉe la preĝejo St. Martini en Brunsvigo, tamen daŭre dungita li estis nur du jarojn poste. Certe li aktivis ankaŭ aliloko, ĉar enla urbodomo li prezentis muzikan komedion. Laŭ la *Musikalisches Lexikon* [muzika leksikono] de Johann Gottfried Walther li transprenis iom post iom kvin orgenojn de la urbo, kiujn li okupigis per siaj gefiloj kaj lernantoj. En 1649 Strungk iĝis orgenisto ĉe la preĝejo St. Petri, en 1667 ĉe St. Magni, ambaŭ en Brunsvigo.

Strungk estis fama orgenisto de la brunsviga regiono. Laŭ Walther li *„traktis la Orgenon tiel bone, ke Li per Tio allogis multayn Lernantoyn el frembday Landoy"*.

Strungk estis amika kun Heinrich Schütz. La filo de Delphin Strungk, Nicolaus Adam, same iĝis muzikisto.

En sia orgenverko Strungk ofte aplikis simile al Heinrich Scheidemann la koloraturon, je tio ŝanĝante ornamitajn partojn kun sobraj. Krome li ankaŭ komponis kantojn.

Literaturo
----------

* Horst-Rüdiger Jarck (Hrsg.): *Braunschweigisches Biographisches Lexikon. 8. bis 18. Jahrhundert*, Seite 683, Braunschweig 2006

Eksteraj ligiloj
----------------

* Informoj pri Delphin Strungk en katalogo de la Germana Nacia Biblioteko (germane)
* Eintrag in der ADB


|  |  |
| --- | --- |
| Bibliotekoj | * PeEnEo: 197083
* GND: 121827631
* LCCN: n89630118
* VIAF: 49490069
* ISNI: 0000 0000 8128 2951
* LIBRIS: 374156
* SUDOC: 242394647
* BNF: 148280113
* MBA: b103c040-48bc-4700-90b0-8cd917a8ab31
* NKC: xx0029689
* BNE: XX1761694
 |
**Paul Arma,** estis hungardevena franca pianisto, komponisto. Lia origina nomo estis (laŭ hungarlingve kutima nomordo) *Weisshaus Imre,* lia baldaŭa familia nomvarianto estis *Amrusz Pál* [amrus].

Imre Weisshaus  naskiĝis la 22-an de novembro 1905 en Budapeŝto, li mortis la 28-an de novembro 1987 en Parizo.

Biografio
---------

Paul Arma studis en Muzikakademio de Budapeŝto (1920-1924). Béla Bartók inspiris lin kolekti popolkantojn. Li faris koncertojn en Eŭropo kaj Usono (1924-1930), sed li faris ankaŭ prelegojn pri la moderna muziko. En 1930 li translokiĝis al Germanio, kie li estis korusestro kaj orkestrestro en Berlino kaj Lejpcigo, krome li instruis en Dessau. En tiu periodo li ankaŭ pentradis kaj skulptadis. En 1933 la nazioj arestis lin, sed li rifuĝis al Parizo. Li ŝanĝis sian nomon en Paul Arma kaj li estis pianisto de la franca radio. Post falo de Francio li aliĝis al la subtera movado kaj li kolektis kantojn de la partizanoj, ankaŭ francajn popolkantojn. Post la 2-a mondmilito li denove estis pianisto, tamen pli ofte li komponadis kaj kolektis negrajn popolkantojn. Inter 1954-1984 Arma komponadis elektronikajn muzikojn kaj ankaŭ faris 81 skulptaĵojn el lignoj aŭ metaloj sur la temo de muziko. En 1984 li ekspoziciis en Palaco Vigadó, en la sekva jaro en Parizo. Li ricevis Honoran legion, aliajn francajn kaj hungaran premiojn. Li havis edzinon.

Elektitaj komponaĵoj
--------------------

* kanto pri poemo de Endre Ady (1922)
* Petite Suite (op. 14) (1930)
* Chants du Silence (11 kantoj, 1942-1944)
* Konĉerto por arĉa kvarteto kaj orkestro (1947)
* Cantate de la Terre (1952)
* Polydiaphonie (1962)
* Á la mémoire de Béla Bartók (op. 293) (1982)
* 36 francaj popolkantoj

Fontoj
------

* hungarlingva biografio kun foto
* germanlingva biografio
* anglalingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 631525
* GND: 119122227
* LCCN: n82090821
* VIAF: 66729785
* ISNI: 0000 0000 8146 7243, 0000 0003 6850 0661
* LIBRIS: 36594
* SUDOC: 030070376
* BNF: 14785412w
* MBA: 51fa9025-b292-44b7-81e2-1c9df86a6d19
* BIBSYS: 3057180
* NKC: xx0150144
* BNE: XX1191878
 |
**Thomas GORDON** (naskiĝis en la 11-a de marto 1918 kaj mortis en la 26-a de aŭgusto 2002) estis usona praktikanta psikologo. Li promociiĝis en la universitato de Ĉikago, kie li ankaŭ instruadis. Per sia sperto en la laboro kun infanoj kaj junuloj li ekkonis la grandan gravecon de la komunikado kaj senperforta konfliktsolvado por la interhoma rilato.

Bazante sur sciencaj fundamentoj kaj sur la humanisma psikologio de Carl Rogers, li evoluigis konkretan, ĉiutage aplikeblan modelon. Thomas Gordon estas unu el la pioniroj de la humanisma psikologio kaj estis konvinkita, ke homoj plenkreskantaj en prizorga kaj libereca klimato altgrade kapabliĝas por porti respondecon kaj gvidi memdestinitan, plenumitan vivon.

Li estas aŭtoro de pluraj libroj pri la temo komunikado, edukado kaj interhoma rilato. Lia verŝajne plej konata libro *Die Familienkonferenz* ("La familia konferenco") estis vendita milionoble tutmonde. Por plifaciligi la aplikadon de sia metodo al interesitaj personoj, li evoluigis jam en la 60-aj jaroj diversajn specifajn trejnkursojn por gepatroj, edukistoj, estroj k.t.p. Pro siaj verkoj Thomas Gordon plurfoje ricevis premion, kaj li eĉ estis nomumita por la nobelpremio. Celo de lia metodo, la plibonigo de homaj rilatoj kaj la senperforta solvado de konfliktoj sen perdantoj ja estas paclaboro en la vera senco.

Eksteraj ligiloj
----------------

* Informoj pri Thomas Gordon (psikologo) en katalogo de la Germana Nacia Biblioteko (germane)


|  |  |
| --- | --- |
| Bibliotekoj | * PeEnEo: 221500
* GND: 118968777
* LCCN: n50038560
* VIAF: 95318727
* ISNI: 0000 0001 1953 1205
* LIBRIS: 320141
* SUDOC: 02689744X
* BNF: 11905429w
* NKC: skuk0000489
* BNE: XX901592
 |
**Kamber Ali Ĥan** (ofte pli simple *Kamber*) estas urbego en provinco Sindo (Pakistano).

Bazaj informoj
--------------

* areo: km²
* supermara alteco: m
* loĝantaro: 101 474 (2017 )
* horzono: UTC+ 5 (PKT)
* poŝtkodo:
* telefonkodo:

Geografio
---------

Kamber Ali Ĥan situas sur ebenaĵo en la nordokcidenta Sindo okcidente de Larkana. Tiu lasta urbo troviĝas 21, Sukur 84, Kveta 307, **Karaĉio** 319, Lahore 756, Peŝavaro 789, Rawalpindi 824, **Islamabado** 836 kilometrojn (aere) .

Loĝantaro
---------

Loĝantaro| 1972 | 1981 | 1998 | 2017 |
| --- | --- | --- | --- |
| 18 476 | 25 885 | 58 369 | 101 474 |

La loĝantaro plejparte parolas sinde. Kamber Ali Ĥan atingis la internacian klasifikon urbego aŭ grandurbo en la 2010-aj jaroj. Islamanoj estas 98 %.

Mapo pri vojoj de Pakistano, kie estas videbla Kamber Ali Ĥan kiel Qamber
Fervojaj linioj en Pakistan, kie estas videbla ankaŭ Kamber Ali Ĥan kiel Qamber

Klimato
-------

Kamber Ali Ĥan situas en musona klimata regiono. Somero estas ekstreme varma kun temperaturoj 53 °C kaj vintro estas iomete malvarmeta, kelkfoje iomete sub frostopunkto. La varma vetero daŭras de majo ĝis septembro. Musono regas de julio ĝis septembro kaj alportas pluvegojn. Fulmotondroj kaj polvoŝtormoj estas tre oftaj.

Trafiko
-------

Al Kamber kuras 3 flankovojoj, la plej grava el Larkana. La mallarĝa fervoja linio inter Larkana-Ĝakobabad jam estas malmuntita. Proksimaj enlandaj flughavenoj funkcias en Sukur kaj Ĝakobabad.

Fontoj
------

* WikiTrans
| Kiel legi la taksonomionKiel legi la taksonomion**Kameledoj** |
| --- |
|  |
| Baktria kamelo en neĝoBaktria kamelo en neĝo |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | Parhufuloj *Artiodactyla* |
| Subordo: | **Tylopoda** |
|
|
|
|
|
| Familio: | **Kameledoj** *Camelidae*Gray, 1821 |
|
|
|
|
|
|
|
|
|
|
|
|
|
|
|
|

 |
|
|
|
|
|
|
|  |
|
|
|
|
|
|
|
| Genroj |
| Lamo *Lama*
Vikuno *Vicugna*
Kamelo *Camelus* |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Kameledoj  |

 |
| v • d • r |

Kamelo
**Kameledoj** (*Camelidae*) estas origine nearktisa familio de parhufuloj enhavanta 4 - 5 speciojn.

Klasifiko († signas speciojn mortintajn)

genro : † tanupolamo - Tanupolama
genro : † protomeriko - Protomeryx
genro : † pliaŭĥenio - Pliauchenia
genro : † rakomilo - Rakomylus
genro : † altikamelo - Alticamelus
specio : † altikamelo alta - Alticamelus altus
genro : Kamelo - Camelus
specio : † kamelo sivala - Camelus sivalensis
specio : † kamelo giganta - Camelus gigas
specio : kamelo Dromedaro - Camelus dromedarius
specio : Duĝiba kamelo - Camelus ferus
subspecio : kamelo duĝiba sovaĝa - Camelus ferus ferus
subspecio : kamelo duĝiba hejma - Camelus ferus bactrianus
genro : LAMO - Lama (LJAMO)
specio : lamo Gvanako - Lama guanicoe - guanako (huanaco)
subspecio : lamo gvanako sovaĝa
subspecio : lamo gvanako malsovaĝa
genro : Vikuno - Vicugna
specio : vikuno Vikuno - Vicugna vicugna
specio : vikuno Alpako - Vicugna pacos

Vidu ankaŭ
----------

* Kategorio Kameledoj en la Vikimedia Komunejo (Multrimedaj datumoj)
* Kameledoj en Vikispecioj (Kolekto pri ĉiuj vivantaj estuloj)

* Hibrida kamelo
* Kamelluktado


|  |  |
| --- | --- |
| Portala ikono | Portalo pri Zoologio |


|  |  |
| --- | --- |
| Bibliotekoj | * PeEnEo: 16822
* GND: 4224584-9
* LCCN: sh85019112
* BNF: 12288974d
* NKC: ph127009
 |
**Sonfilmo**. Ĉefa motivo por utiligo de E: filmo en nacia lingvo estas limigita je la koncerna lingvoteritorio. Ankaŭ kelkaj gravaj film-fakuloj, ekz. Laemmle kaj Chaplin rekonis la valoron de E tiurilate. Tamen okazis ĝis nun nur kelkaj provoj. En 1929 okaze de la E-kongreso Nordamerika (9-14 jul.) la Paramount Filmkompanio farigis parolfilmon; ĝi konsistis el triminuta dialogo kaj saluto al la mondo de E (H. Hetzel kaj s-ino C. Chomette). Dum la 22-a UK en Oksfordo en 1930 la Paramount Kompanio prezentis E-an parolfilmon. En 1933 okaze de la skolta mondtendaro en Gödöllö por la granda ĵamborea sonfilmo oni faris sceneton, sur kiu diverslingvaj skoltoj parolas frazon en Propra lingvo, poste unu (P. Balkanyi) diras, ke ili ĉiuj komprenas unu la alian en E kaj ili vivukriante faldas la verdstelan flagon de SEL: Dum la UK en Stockholm 1934 oni prezentis la sonfilmon „Morgaŭ ni komencos la vivon." La lilmon oni fabrikis originale en germana lingvo kaj poste oni aldonis E. lingvan parolon, sub la gvidado de Jean Forge. La prezentado havis gravan sukceson.

Vidu ankaŭ
----------

* Sonkino


|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur la artikolo *Sonfilmo* el la **Enciklopedio de Esperanto**. |
**Villahermosa del Campo** [biljaerMOsa delKAMpo] estas vilaĝo kaj municipo de la provinco Teruelo (nordorienta Hispanio), nome en la nordo de la nordokcidenta komarko Jiloca [ĥiLOka], kies komarka ĉefurbo estas Calamocha, lime kun la provinco Zaragozo.

Geografio
---------

Ĝi estas je 104 km de Teruelo, provinca ĉefurbo, norde de Cucalón kaj Ferreruela de Huerva kaj sude de Badules. 

La urba kerno estas sur 956 msm, pro kio estas malvarma klimato.

Historio
--------

Estis setlejo de Bronzepoko aŭ frua Ferepoko.

La zono venis al posedo de kristanoj post la venko de Alfonso la 1-a la Batalema. En 1248 ĝi sendependiĝis disde Daroca. 

Plej frua mencio estas de 1205, en aragona lingvo kiel Villaalbiella (Villalbilla kastiligita); poste Villaformosa (1348), Villa Fermosa en 1373, Villafermosa en 1495, kaj Villahermosa ekde la 16-a jarcento. En 1920 oni aldonis "del Campo".

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Villahermosa del Campo kie oni malaltiĝis el 236 en 1900 ĝis nunaj 88 loĝantoj.

Aktualo
-------

Bazo de ekonomio estas agrikulturo (cerealoj), forstado kaj brutobredado. Nune rura turismo.

Estas altiraĵoj en la urbo, nome la preĝejo kun mudeĥara turo, ermitejoj, ponto, arkeologia kuŝejo kaj piedirado tra proksimaj naturaj lokoj ekzemple ĉe la rivero Huerva ktp.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------

* Villahermosa del Campo en komarko Jiloca
* Retejo


|  |  |
| --- | --- |
| Bibliotekoj | * PeEnEo: 800988
 |
**Eldoret** estas grandurbo (kaj universitata urbo ekde 1984) en Kenjo.

Bazaj informoj
--------------

* Koordinatoj: 00° 31′ S 35° 17′ O﻿ / ﻿0.517 °S, 35.283 °O﻿ / -0.517; 35.283 (mapo)Koordinatoj: 00° 31′ S 35° 17′ O﻿ / ﻿0.517 °S, 35.283 °O﻿ / -0.517; 35.283 (mapo)
* Areo:  km²
* Loĝantaro: 251.899 en 2010
* Supermara alteco: 2100 m
* Horzono: UTC + 3

Geografio
---------

Eldoret situas sur altebenaĵo en la okcidenta sekcio de la lando. Kericho etendiĝas 130 km.

Historio
--------

En proksimecon de Eldoret sudafrikanaj blankuloj alvenis en 1908. Post 2 jaroj en bieno poŝto ekfunkciis, kio estas oficiala starto de historio de Eldoret. La unua loknomo estis *64-a loko*, kiu prenis la nunan nomon en 1912 kaj oni evoluis la lokon al administra centro. Ekde 1924 la fervojo trafikas. En 1928 pumpita akvo el la proksima rivero estis instalita. En 2008 granda tumulto okazis, multaj mortis en brulanta preĝejo.

Ekonomio
--------

Eldoret estas fama pri granda merkato kaj produktado de fromaĝo. Oni okupiĝas ankaŭ pri teksaĵoj, tritikoj, laktoproduktado kaj maizoj.

Trafiko
-------

Eldoret havas internacian flughavenon, trairan fervojan linion inter Nakuru-Kitale. Ankaŭ la ĉefvojo imitas tiun direkton, sed estas ankaŭ alia vojo al Kisumu.

Klimato
-------

En Eldoret la averaĝa temperaturo varias inter 12-23 °C. Jare pluvas po 1214 mm, en ĉiuj monatoj pluvas.

Vido en Eldoret

Interesaĵo
----------

En la urbo multe da atletoj ekzercadas pro la alteco de la urbo.

Ĝemelurboj
----------

* Usono Indianapolis, Usono, 2007
* Usono Ithaca, Usono
* Usono Minneapolis, Usono, 2000
* Usono Portsmouth (Virginio), Usono
* Germanio Bad Vilbel, Germanio, 1982

Famuloj
-------

* Philip Boit

Eksteraj ligiloj
----------------

* Eldoret en retgazeto Nia Mondo

Fontoj
------

* Angla kaj hungara Vikipedioj
* Mapo


|  |  |
| --- | --- |
| Bibliotekoj | * PeEnEo: 398599
* GND: 4394201-5
* LCCN: n79151390
* VIAF: 151263342
* BNF: 125097650
 |
Simpla brankardo uzata de usonaj marsoldatoj en Decembro 2003.
Moderna brankardo en 2001.
**Brankardo** estas portilo por malsanuloj, vunditoj, tenata plej ofte de du homoj. Estas brankardistoj tiuj kiuj portas brankardon.

Brankardo estas aparato uzata por movi pacientojn kiuj postulas specialan medicinan zorgon, kaj partikulare de tiuj pacientoj kiuj ne kapablas komforte piediri aŭ kiuj povas suferi okaze de piedirado. Baza tipo (litaĵo) devas esti portata de du aŭ pliaj personoj. Radohava brankardo estas ofte ekipita per variaj altokadroj, radoj, reloja aŭ bremsoj. Brankardoj estas ĉefe uzata en akutaj eksterhospitalaj sansituacioj fare de urĝaj sanservoj, militistoj, kaj serĉ-sava personaro. En jurmedicino la dekstra brako de kadavro estas lasita pende el la brankardo por indiki al laboristaro, ke ne temas pri vundita paciento, sed pri mortinto. Brankardo estas uzata por teni prizonulojn dum mortigaj injektoj en Usono.

Vidu ankaŭ
----------

* Palankeno

Notoj
-----

1. ↑  en PIV Alirita la 14an de Oktobro 2021.
2. ↑  "A Brief History of Lethal Injection". TIME.com. 10a de Novembro 2009. Arkivita el la originalo la 26an de Junio, 2008. Alirita la 14an de Oktobro 2021.

* Kategorio Brankardo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 141868
* NKC: ph759592
 |
**Móric Darvai,** laŭ hungarlingve kutima nomordo **Darvai Móric** estis hungara instruisto, tradukisto. Lia persona nomo estis ankaŭ la pli mallonga varianto *Mór*, lia origina familia nomo estis *Deutsch* ĝis 1868.

Móric Darvai  naskiĝis la 14-an de decembro 1849 en Aszód. Li mortis la 21-an de marto 1917 en Budapeŝto.

Biografio
---------

Móric Darvai akiris pedagogian diplomon en Reĝa Universitato de Budapeŝto en 1874. Li instruis jam ekde 1872 en diversaj urboj de Hungara reĝlando (Pécs, Déva, Arad). En 1895 li ricevis postenon en la ministerio pri religio kaj eduko, post 5 jaroj li estis inspektoro. Li pensiuliĝis en 1911.

Elektitaj publikaĵoj
--------------------

* *Faraday élete* (Vivo de Michael Faraday), (1881)
* *Üstökösök és meteorok* (Kometoj kaj meteoroj), (1888)
* *Harriet Beecher Stowe:* Tamás bátya kunyhója *(La Kabano de Onklo Tom), (1903)*
* *Benvenuto Cellini élete és művei* (Vivo kaj verkoj de Benvenuto Cellini), (1907)

Fontoj
------

* hungarlingva biografio
* hungarlingva biografio
* hungarlingva biografio
* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Mór Wosinsky,** laŭ hungarlingve kutima nomordo **Wosinsky Mór** estis hungara arkeologo, romkatolika pastro, abato, membro (korespondanta en 1902) de Hungara Scienca Akademio.

Busto pri Mór Wosinsky
Mór Wosinsky  naskiĝis la 28-an de marto 1854 en Tolna (urbo). Li mortis la 22-an de februaro 1907 en Szekszárd.

Biografio
---------

Mór Wosinsky frekventis gimnazion en Kalocsa, poste li lernis filozofion en Pécs, fine li pastriĝis en 1877. En 1881 li estis pastro en Lengyel, baldaŭe en Závod, fine en Szekszárd. En Lengyel li komencis sian arkeologian karieron, kie li trovis gravajn restaĵojn el la neolitiko. Baldaŭe li esploris arkeologiaĵojn en la vasta regiono. En 1885 li vojĝis al Danio kaj Svedio, en 1887 al Egipto, Turkio, Grekio kaj Sankta Tero. En 1898 li partoprenis en esplorvojaĝo de Jenő Zichy. En 1899 li fondis historian muzeon en Szekszárd, kiun komence li gvidis. Baldaŭe la muzeo prenis la nomon "Wosinsky Mór".

Elektitaj publikaĵoj
--------------------

* *Leletek a lengyeli őskori telepről* (1885-1891, ankaŭ germane)
* *Tolna vármegye története* (Historio de Tolna (historia departemento), (1896) - ĉefverko
* *Az őskor mészbetétes díszítésű agyagművessége* (1903)

Memorigiloj
-----------

* loĝkvartalo kaj muzeo en Szekszárd
* lernejo en urbo Tolna
* skulptaĵoj en Lengyel kaj Szekszárd

Fontoj
------

* hungarlingva biografio kun foto (la teksto estas legebla maldekstre post klako al litero W kaj serĉante ĝin el la aboco-listo)
* hungarlingva biografio
* hungarlingva biografio

* Kategorio Mór Wosinsky en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 471676
* GND: 1026311705
* LCCN: nr90023073
* VIAF: 19530664
* ISNI: 0000 0001 1042 1720
 |
Laurium (greke: Λαύριον): minejaj laborkampaj restaĵoj.
Per la eldiro ***damnatio ad metalla***, kiu laŭlitere tradukita signifas "kondamno al la metaloj" (nome, al la minejoj), oni aludas al ĉiamdaŭraj punlaboroj, aparte en minejoj, abunde utiligitaj en la antikva Romo. Analogaj formoj de tiu kondamno referencis al punlaboroj en aliaj publikaj verkoj, utiligitaj ĉe lokaj komunumoj kiel kondamnoj "*ad salinas*"(salejoj) aŭ al aliaj similaj "laborkampoj".

La kondamno, kiu reprezentis *quid minus* (io malplia) kompare kun la *damnatio ad bestias* ekzemple, (kiu praktike oni intencis mortopunon (*poena capitis*), estis aljuĝita pro la malpli gravaj krimoj aŭ kiam influis malgravigoj; rilate gravecon ĝi estis klasita tuj post la mortopuno kaj la *summa supplicia*. Kiel aliaj punoj ĝi ne povis esti aljuĝita al senatanoj, kavaliroj kaj dekurionoj (al kiuj oni aplikis, kaze de samgraveco, la deporton, nome deportado).

La puno estis akompanata de la akcesora peno de la *servitus poenae* (servo de la puno), per kiu la kondamnito perdis sian rajton *"jure agadi"*, pro kio ofice oni solvis lian geedziĝon dum liaj havaĵoj estis konfiskitaj. Nur ekde la epoko de imperiestro Justiniano tiutipa kondamnito ne perdis sian rajton "jure agadi" (*status libertatis*).

Temis, fakte, pri duonkaŝita formo de sklaveco al kiu oni reduktis la plej timindajn krimulojn kaj multajn k*kristanajn martirojn kaj konfesantojn'*, destinitajn al mallonga kaj sufera pluvivo pro la vivkondiĉoj. Pri tio verkis, ekzemple, Diodoro Sicila parolante pri "infero en Tero".

Vidu ankaŭ
----------

* *Damnatio ad bestias*
* *Damnatio memoriae*
* *Summa supplicia*
* Listo de latinaj eldiroj
* Mortopuno

Bibliografio
------------

* G. Arnold, *Historia christianorum ad metalla dammatorum* en la H*istoria sapientiae et stullitiae collecta Chr. Thomasio* (Hale, t. III)
* Allard, *Historie des persec.*, en 8º (París, 1885-1890)
* Le Blant, *Les persecuteurs et les martyrs*
* Ansaldi, *De martyribus sine sanguine adversus Doduvellum*, etc. (Milán, 1774)
* *La tabla de Bronce de Aljustrel, relación dirigida por Augusto Soromenho*, en 8º (Lisboa, 1877)
* Manuel Rodríguez de Berlanga, *Los Bronces de Lascuta, Bonanza y Aljustrel* (Málaga, 1881)

Notoj
-----

1. ↑  Ekzemple, Hipolito, roma kristana verkisto, estis kondamnita "ad metalla" de Sardio, kie mortis.
pordegoturo (2022)
La **burgo Stein** estas la ruino de montburgo proksime al la urbo Nassau, en la distrikto Rhein-Lahn de la germana federacia lando Rejnlando-Palatinato. Ĝi situas malsupre de la burgo Nassau inter la valoj de la rivero Lahn kaj la rojo Mühlenbach.

Bildgalerio
-----------

* enirejo al la kelo de la pordegoturo (2009)enirejo al la kelo de la pordegoturo (2009)
* pordegokonstruaĵo (2009)pordegokonstruaĵo (2009)
* ruino de la palaso (2009) ruino de la palaso (2009)

la urbo Nassau kun la princkastelo kaj la genealogia arbo de la familio vom und zum Stein (Merian 1655). post la disfalo de la burgo la familio transloĝiĝis al la urbo Nassau

Literaturo
----------

* Alexander Thon, Stefan Ulrich, Jens Friedhoff: *„Mit starken eisernen Ketten und Riegeln beschlossen …". Burgen an der Lahn*. Schnell & Steiner, Regensburg 2008, ISBN 978-3-7954-2000-0, S. 166–169.

Eksteraj ligiloj
----------------

* Kategorio Burgo Stein en la Vikimedia Komunejo (Multrimedaj datumoj)

* Die Sage der Frau von Stein

Ŝablono:Navigationsleiste Burgen und Schlösser an der Lahn

Referencoj
----------
**Mór Vavrinecz** [vavrinec], laŭ hungarlingve kutima nomordo **Vavrinecz Mór** estis hungara komponisto, preĝeja dirigento, muziklerneja instruisto.

Mór Vavrinecz  naskiĝis la 18-an de julio 1858 en Cegléd, li mortis la 16-an de aŭgusto 1913 en Budapeŝto.

Biografio
---------

Mór Vavrinecz akiris sian muzikan scion kiel memlernanto kaj kolektis muzikajn teoriajn sciojn bazitajn sur libroj. Dum mallonga periodo li estis la privata lernanto de Robert Volkmann. Ekde 1878 li konstante komponadis. De 1886 ĝis sia morto li estis dirigento de Preĝejo Ĉieliro de Maria (Vár). Komence li ankaŭ instruis en muziklernejo, ekde 1901 en la nacia muziklernejo. Liaj muzikaj kritikoj estis publikigitaj en pluraj gazetoj. Liaj operoj estis rifuzitaj en la Reĝa Operejo de Budapeŝto, sed ili havis sukcesojn eksterlande. Liaj simfoniaj komponaĵoj estis popularaj ankaŭ enlande.

Elektitaj komponaĵoj
--------------------

### Operoj

* *Ratcliff* (1895, Prago)
* *Rosamunda* (1895, Frankfurto ĉe Majno)
* *Éva* (laŭ ĉefverko de Imre Madách: La tragedio de l' homo, 1887-91, ne prezentita)

### Ekleziaj komponaĵoj

* *Stabat Mater* (1886)
* *Requiem*
* *Krisztus* (oratorio)
* 8 mesoj
* *Missa pastoralis*
* *Te Deum*

### Profanaj komponaĵoj

* *D-dúr szimfónia*
* *Hero és Leander*
* *Kassandra*
* *Diana vadászata*
* *Enoch Arden*
* *Bacchus ünnepe*
* *Medea halála*
* *Az abidosi menyasszony* (uverturo, 1888)
* pluraj danckantoj sub pseŭdonimo de *Táncos Pali*

Liaj lernolibroj
----------------

* *Az énektan elmélete* (1903)
* *A zeneelmélet alapelemei, bevezetés a gyakorlati összhangzattanba* - (1909)

Fontoj
------

* hungarlingva biografio kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 649966
* VIAF: 121448242
* ISNI: 0000 0000 7931 7625
* NKC: xx0254251
 |
La **Kalvinana preĝejo** estas religia historia monumento en urbo Edelény (Hungario), en urboparto Borsod (ĝis 1950 memstara vilaĝo).

Historio
--------

Borsod estis loĝata jam dum la hungara ŝtatfondiĝo, tamen ties frua eklezia historio ne estas konata. Depost dominado de turkoj estis konstruita la nun videbla kirko inter 1789-1797. La lignaj instalaĵoj estis skulptitaj el lignoj en 1792. La turo estis konstruita inter 1809-1811.

Konstruaĵo
----------

La preĝejo situas sola sur deklivo de monteto, kie estis mezepoka tombejo. La fasado estas simetria, meze la kvadrata turo plene reliefas. La enirejo troviĝas tra la turo. Interne la kasona plafono konsistas el cent pentritaj tabuloj. Estas 2 galerioj, en la unua sonas la orgeno.

Fontoj
------

* hungare kun fotoj
* hungare kun foto (legu pli malsupre!)
* hungare Arkivigite je 2021-08-03 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Kalvinana preĝejo** estas religia monumento historia en Hungario, en urbo Gyula.

Historio
--------

Depost dominado de turkoj vivis jam kalvinanoj en Gyula. Ili konstruis la nun videblan preĝejon inter 1791-1795. Ĝi bruldetruiĝis en 1801, la rekonstruaj laboroj finiĝis post 3 jaroj laŭ planoj de Antal Czigler. La kirko estis pligrandigita en 1821 kaj 1875, renovigita en 1995 kaj 2020. La provizora orgeno estis farita en 1822, la pli nova en 1828.

Konstruaĵo
----------

La konstruaĵo situas sola en korto, sed la fasado renkontiĝas kun la trotuaro. La fasado estas simetria, meze plej supre la turo altiĝas, plej malsupre la enirejo funkcias. Sur la fasado estas videblaj apud la enirejo po unu fenestroj, pli supre 3 fenestroj. La navo estas brikoforma. Interne la galerio estas duetaĝa kaj volbarka.

Fontoj
------

* 
* hungare kun foto
* hungare kun fotoj
* hungare kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Paul Adami,** laŭ hungarlingve kutima nomordo **Adámi Pál,** slovake **Pavol Adami** estis hungaria kuracisto, bestokuracisto, altlerneja instruisto. Lia nacieco estas nekonata, lia frato estis Mihály Adami.

Paul Adami naskiĝis la 9-an de julio 1739 en Bellus (Hungara reĝlando, Habsburga Imperio, nuntempa Beluša en Slovakio), li mortis la 21-an de septembro 1795 en Vieno (Aŭstra Imperio). *Estas pluraj biografiaj datenoj, ekzemple li mortis en 1814.*

Biografio
---------

Paul Adami unue studis juron, poste medicinon en la Universitato de Vieno, kie li doktoriĝis pri medicino en 1766 (memoru: tiam la hungara universitato ne havis medicinan fakultaton). En 1767 li venis al Kroatio, kie li laboris kiel registara bestokuracisto por batali kontaĝajn bestajn malsanojn precipe pri bovoj. En 1775 li revenis Vienon kaj instruis kiel profesoro pri brutaj malsanoj ĉe la medicina kaj kirurgia fakultatoj. De 1804 ĝis 1809 li instruis en la Jagelona Universitato en Krakovo, en la lasta studjaro li estis dekano. Baldaŭ li revenis al Vieno, kie li mortis en 1814?.

Elektitaj kontribuoj
--------------------

* *Hydrographia comitatus Trencsinensis* (1766)
* *Beiträge zur Geschichte der Viehseuchen in den k. k. Erbländern* (1781)
* *Bibliotheca Loimica* (1784)
* *Reflexiones pathologicae super chronologicam pestium onmis aevi memorians* (1784)
* *Vorsichten und Mittel wider die Viehseuche* (1800)

Fontoj
------

* hungarlingva biografio
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 713080
* GND: 1021168645
* LCCN: n87140250
* VIAF: 363380
* ISNI: 0000 0000 5525 8624
* NKC: nlk20010097599
 |
La **Eŭropo de Libereco kaj Demokratio**, ELD (angle *Europe of Freedom and Democracy*, EFD) estas la frakcio en la Eŭropa Parlamento, fondita la 1-an de julio 2009, dum la 7-a oficperiodo de la EP. ELD estas la malplej granda politika grupo en la EP - en la frakcio membras 32 deputitojn.

ELD estiĝis post la eŭropaj balotoj 2009 lige kun malfondiĝo de du ĝistiamaj frakcioj - Unio por Eŭropo de Nacioj kaj Sendependeco kaj Demokratio. Ĝi ligas partioj dekstraj, konservativaj kaj eŭroposkeptikaj. La membraj partioj deklaras la antipation al la Lisbona Traktato, aliĝo de Turkio al la Eŭropa Unio kaj la fenomeno de kontraŭleĝa enmigrado. La frakcion prezidas brito Nigel Farage kaj italo Francesco Speroni.

Eksteraj ligiloj
----------------

* Oficiala retpaĝo de la frakcio angle

|  |  |  |  |
| --- | --- | --- | --- |
| 

| v • d • rFrakcioj en la Eŭropa Parlamento |
| --- |
| Eŭropa Popola Partio (215 seĝoj) • Progresema Alianco de Socialistoj kaj Demokratoj (189 seĝoj) • Eŭropaj Konservativuloj kaj Reformemuloj (74 seĝoj) • Alianco de Liberaluloj kaj Demokratoj por Eŭropo (70 seĝoj) • Unuiĝintaj Eŭropaj Maldekstruloj/Nordiaj Verdaj Maldekstruloj (52 seĝoj) • Frakcio de la Verduloj kaj Eŭropa Libera Alianco (50 seĝoj) • Eŭropo de Libereco kaj Direkta Demokratio (46 seĝoj) • Eŭropo de Nacioj kaj Libereco (39 seĝoj) |  |

 |
**Distrikto Diessenhofen** estas administa unuo de Kantono Turgovio. Kun areon de 41,2 km² kaj 6413 loĝantoj la 31-an de decembro 2007 ĝi estas la plej malgranda distrikto de la kantono. La ĉefurbo de la distrikto estas la urbo Diessenhofen.

Geografio
---------

La distrikto Diessenhofen situas en nordoriento de la Kantono Turgovio ĉe la norda bordo de Rejno kaj sur la orienta parto de la montoĉeno Seerücken.

Trafiko
-------

Tra la distrikto Diessenhofen pasas la fervojlinio laŭ longe de la norda bordo de Rejno de Ŝafhaŭzo al Kreuzlingen, kiu estas servata de regionaj trajnlinioj de la turgovia fervojkompanio THURBO AG. La vilaĝoj sur Seerücken atingeblaj per diversaj poŝtaŭtolinioj. Sur la Rejno cirkulas ankaŭ la liniŝipoj de Ŝafhaŭzo al Konstanco.

Historio
--------

Jam en mezepoko la urbeto Diessenhofen akiris urborajto kaj fariĝis plej malfrue ek de 1245 la centro de eta voktejo. Tiu voktejo povis konservi parton de siaj privilegioj ankaŭ dum la plurjarcenta okupado de Turgovio fare de la Svisa Ĵurkomunumo. Post la liberiĝo de Turgovio okaze de la Helveta Revolucio en la jaro 1798 el la iama voktejo Diessenhofen fariĝis distrikto de la nova Kantono Turgovio. En la regiono la tempo ŝajnas esti haltigita. La tuta distrikto kvazaŭ konservis aspekton kaj strukturon mezepokan. La reginono restis agrikultura kaj la pitoreska mezepoka ĉefurbeto allogas multajn turistojn.

Komunumoj de la distrikto Diessenhofen
--------------------------------------

Al la distrikto Diessenhofen apartenas je la fino de 2008 la sekvantaj tri komunumoj:


| Blazono | Nomo | Loĝantoj(Dec 2007) | Areoin km² | Komunuma n-ro |
| --- | --- | --- | --- | --- |
|  | Basadingen-Schlattingen | 1679 | 15,7 | 4536 |
|  | **Diessenhofen** | 3160 | 10,0 | 4545 |
|  | Schlatt | 1574 | 15,5 | 4546 |
| **Totale** | 3 | 6413 | 41,2 | 2003 |

Eksteraj ligiloj
----------------

* Oficiala retpaĝo de la distrikta tribunalo Diessenhofen Arkivigite je 2008-12-24 per la retarkivo Wayback Machine



  


|  |  |  |  |
| --- | --- | --- | --- |
| 

| v • d • rDistriktoj de Kantono Turgovio |
| --- |
| Arbon • Frauenfeld • Kreuzlingen • Münchwilen • Weinfelden
Je la 31-a de decembro 2010 malfonditaj distriktoj:Bischofszell • Diessenhofen • Steckborn |  |

 |

  



|  |  |  |  |
| --- | --- | --- | --- |
| 

| v • d • rKomunumoj de la iama distrikto Diessenhofen |
| --- |
| Basadingen-Schlattingen • **Diessenhofen** • Schlatt |  |

 |
La DNA-trimoo (aŭ D-trimoo) estas metodo de molekula biologio. En la angla, tiu metodo, ekde kiu eblis disvolvi aliajn trimoojn (ekzemple la proteina kaj la RNA-trimoo), havas la nomon de sia elpensinto, la brita biologo Edward Southern.

Metodo
------

**1.** La elektroforeza ĝelo estas trempita en alkalan solvaĵon (tipe enhavanta natrian hidroksidon) por ebligi la denaturadon de dufadena DNA (disiĝo de dufadena DNA en unufadenan DNA-n).  

**2.** Membrano el nitrocelulozo (aŭ alternative nilono) estas lokita sur la ĝelon. Premado estas aplikata sur la ĝelo per stako de sorbaj paperoj kunpremitaj de pezaĵo sur la membrano. Tio transigas la DNA-n enhavitan en la ĝelo al la membrano, ĉe kiun ĝi fiksiĝas.  

**3.** Tiam la membrano estas varmigita, se la materialo uzata estas nitrocelulozo, aŭ elmontrita al ultravioleta radiado, se temas pri nilono, por konstantigi DNA-fiskadon ĉe la membrano.  

**4.** La membrano estas poste kontaktigita kun sondilo specifa al la celita DNA-sinsekvo por makuli la membranon ĉe lokoj, kie troviĝas la interesa materialo. La sondilo estas markita tiel ke ĝi povu detektiĝi, kutime enkorpigante radioaktivecon aŭ etikedante la molekulon per fluoreskenzo. Iukaze, oni povas fari la sondilon per RNA, prefere ol per DNA.  

**5.** Post hibridiĝo, la troaj sondiloj estas forigitaj de sur la membrano per diversaj lavoj, kaj hibridiĝo videbligas per memradiografia filmo, en la kazo de radioaktiva aŭ fluoreska sondilo.

Rezultoj
--------

La sondilo rivelas per makuloj la poziciojn ĉe la membrano de la DNA-fragmentoj serĉitaj.

Vidu ankaŭ
----------

* RNA-trimoo
* Proteina-trimoo
* Trimoo

* Kategorio DNA-trimoo en la Vikimedia Komunejo (Multrimedaj datumoj)
**DP07 Seefunk** en la germana origine kaj DP07 Marradio en Esperanto estas privata germana marborda radiostacio. Operacianto kaj posedanto estas ŝipestro ("Kapitän") Reiner Dietzel el Hamburgo.

Ekde Aprilo 2000 DP07 Seefunk estas aktiva por la germana sportŝipveturado. La stacio ofertas: ultramallongondan radio-operaciadon, vojaĝraportojn ("Travel Reports"), medicinajn interparolojn ("Medico-Gespräche"), AAIC (= Accounting Authority Identification Code, t. e. identigan kodon de la kontrolkalkula aŭtoritato), marveterraporton per servo de mallongaj mesaĝoj, kontrolkalkuladon de Inmarsat (= International Maritime Satellite Organization, t. e. internacia organizo de satelitaj servoj por la marŝipveturado), telegramojn, edukadon por SRC (= Short Range Certificate, t. e. limigite valida atesto de radio-operaciado) kaj LRC (= Long Range Certificate, t. e. ĝenerala atesto de radio-operaciado).

DP07 sendas per-ultramallongonde po kvin fojoj tage kaj ekde Aprilo 2015 ankaŭ el Kall per-mallongonde po du fojoj tage la marveterraporton por Norda kaj Balta Maroj verkitan de la germana meteorologia servo (Deutscher Wetterdienst). DP07 nuntempe sendas per dek unu marbordaj relajsostacioj ĉe la germana Nord- kaj Balt-Mara bordo. Antaŭ la elsendo-komenco aŭdiĝas, kiel rekon-melodio, la *Menuett aus dem Klavierbüchlein für Anna Magdalena Bach* de Johann Sebastian Bach. Privataj interparoloj povas esti farataj pere de DP07. Pri ili estas farata finkalkulo de ĝi, kiel internacie registrita kaj rekonita firmo por kontrolkalkulado de per-ter-antena marradio (ultramallongondo, lim-ondo kaj mallongondo) kaj Inmarsat.

Ligiloj
-------

* Ĉefpaĝo de DP07 (ligilo kontrolita la 2an de Aprilo 2015)

Notoj
-----

1. ↑  Sendohoroj kaj frekvencoj:  Arkivigite je 2017-03-15 per la retarkivo Wayback Machine (ligilo kontrolita la 2an de Aprilo 2015)
2. ↑  Sendohoroj kaj frekvencoj: Frequenztabelle (ligilo kontrolita la 2an de Aprilo 2015)
3. ↑  DP07: Wir über uns (ligilo kontrolita la 2an de Aprilo 2015)
Diagramo de HFC-reto
**DOCSIS** (angle *Data Over Cable Service Interface Specification*) estas normo kiu difinas la regulojn kaj protokolojn de interfacoj, de komunikado kaj agordo por sistemoj de transporto de datumoj kaj aliro al Interreto uzantaj la malnovajn retojn de televido per samaksa kablo. Ĝi ebligas aldoni transigon de datumoj, kun granda rapido, al ekzistantaj sistemoj de kabla televido.

DOCSIS estas uzata de multaj operatoroj de kabla televido por provizi aliron al Interreto super sia ekzistanta hibrida infrastrukturo HFC (angle *Hybrid fiber-coaxial*, "Hibrida fibro-samaksa kablo") kiu estas aŭ estis uzata por kabla televido.

Vidu ankaŭ
----------

* HFC-reto
* Optika fibro
* Samaksa kablo
* Kabla televido
* Interreto
* Ret-komunika protokolo

Eksteraj ligiloj
----------------

* DOCSIS resource information for cable operators (angle)

Fonto
-----

*En tiu ĉi artikolo estas uzita traduko de teksto el la artikolo Data Over Cable Service Interface Specification en la franca Vikipedio.*
**DMZ** aŭ **senmilitarigita zono** (angle *DMZ* aŭ *demilitarized zone*), koncerne komputilan sekurecon, estas sub-reto de loka reto (LAN) situanta inter la privata reto de organizo kaj la ekstera reto, kutime Interreto.

Per la helpo de fajroŝirmiloj la ligoj al la DMZ-reto estas permesitaj ambaŭ de la ekstera reto kaj de la privata reto, sed tamen ne estas permesitaj rilatoj de la DMZ al la privata reto de la organizo.

La komputiloj / serviloj en ĉi tiu areo povas gastigi servojn, kiuj estos videblaj ambaŭ de la interna reto de la organizo kaj de la ekstera reto sed kun la avantaĝo, ke privataj retaj komputiloj estas izolitaj de la ekstero de la organizo, kaj tial se iu enirus kontraŭleĝe de la ekstero de la reto, ĝi troviĝus en "senelirejo".

Pro tio, ĉi tiu tipo de agordo kutime uzatas por konekti servilojn, kiuj gastigas servojn, kiuj devas esti uzataj de la "ekstera mondo", kiel retpaĝaj serviloj, retpoŝtaj serviloj, DNS kaj aliaj, ĉar en la plej malbona kazo nur ĉi tiuj komputiloj estus kompromititaj kaj la ceteraj kritikaj datumoj estus protektataj.

Ligoj de la ekstera reto al la DMZ estas kontrolitaj helpe de la protokolo NAT (angle *Network Address Translation*), kiu ebligas al ni videbligi el la ekstero de la reto la servojn, kiujn ni enmetas al la reto DMZ, agordante en la fajroŝirmilo kiu servilo respondecas pri ĉiu servo.

Deveno de la termino
--------------------

Ĉi tiu termino estas prenita el la neŭtrala tereno, kiu disigas ambaŭ Koreojn, kaj tio estas rememoro de la Korea milito en Duoninsulo Koreio, paŭze ekde 1953. Surprize, kaj kvankam tio estas neŭtrala grundo, ĝi estas unu el la plej danĝeraj areoj de la planedo kaj pro tio donas nomon al ĉi tiu reto-agordo.

Funkciado
---------

Diagramo de tipa tri-krura ret-modelo uzanta DMZ uzantan ununuran fajroŝirmilon
La fajroŝirmilo kiu estas konektita al la tri retoj, la privata, la DMZ kaj la ekstera, estas agordita tiel ke nur IP-trafiko estas permesita laŭ iuj manieroj, kiuj estas jenaj:

* Trafiko estas permesata de la ruĝa zono al la verda zono (Interreto → DMZ), sed ne al la blua zono.
* Trafiko estas permesata de la blua zono al la verda zono (Interna reto → DMZ), sed ne al la ruĝa zono.

IP-trafiko, kiu ne plenumas ĉi tiujn kriteriojn, estas forĵetita de fajroŝirmilo.

Vidu ankaŭ
----------

* Domajna nomsistemo
* Fajroŝirmilo
* Interreto
* Intrareto
* IP
* Komputila reto
* Loka reto
* Malloka reto

Eksteraj ligiloj
----------------

* DMZ (angle)
* Request for Comments 2401 - Sekureca arĥitekturo por la IP-protokolo (angle)

Fonto
-----

*En tiu ĉi artikolo estas uzita traduko de teksto el la artikolo DMZ en la kataluna Vikipedio.*
**Léon COURTINAT** [kurtina'] (pseŭdonimo **Esperido;** naskiĝis la  6-an de majo 1894(nun 1894-05-06) en Etroussat (Allier), mortis la 29-an de majo 1973 (79‑jara)) estis franca esperantisto, doktoro jura, direktoro de la franca poŝto kaj redaktoro. 

Li fariĝis Esperantisto en 1915 en militkaptitejo en Münster (Germanio), kie li redaktis la hektografitan gazeton *Antaŭen Verdsteluloj* en 1915 kaj 1916, gvidis kursojn tie kaj poste en Limburga internigejo por francaj kaj rusaj samsortuloj. 

Li fondis Esperanto-grupon en Clermont-Ferrand en 1922. Poste li estis helpsekretario de Esperanto-grupo en Lyon. Li estis membro de UEA ekde 1919 kaj delegito de UEA ekde 1922. Li estis ĝenerala sekretario de ILEPTO de 1924 ĝis 1926. Li gvidis kursojn, verkis artikolojn por *Heroldo de Esperanto* ktp. organizis la francan Esperanto-kongreson en 1925 kaj ĉeestis plurajn Universalajn Kongresojn.

Verkoj
------

* *Historio de Esperanto,* tri volumoj

  


|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |
Somaliaj piratoj
Suspektinda armita piratboato en la Hinda Oceano apud Somalio. (2006)
**Pirateco apud la Somalia bordo** estas minaco al la internacia ŝip-transporto ekde la komenco de la interna milito de Somalio en la fruaj 1990-aj jaroj. Ekde 2005, multaj internaciaj organizoj, inkluzive de la Internacia Oceana Organizo kaj la Monda Nutraĵa Programo, esprimas ĉagrenon pri la leviĝo de la agoj de la pirateco. La pirateco kontribuis al leviĝo de la kostoj de la ŝip-transporto kaj obstrukcis la liveradon de nutraĵhelpo. 90 % da la nutraĵhelppakoj de la Monda Nutraĵa Programo alvenas per ŝipoj, kaj la ŝipoj bezonas armean eskorton.

Pli kaj pli da nacioj ordonas, ke iliaj armeoj kontraŭbatalu la piratojn. Ĉi tiuj nacioj inkluzivas Usonon, Rusion, kaj Baraton.

La 7-an de oktobro 2008, ĉar de la leviĝo de la forkaptoj, la Konsilio de Sekureco de la Unuiĝintaj Nacioj aprobis Rezolucion 1838. La rezolucio ordonas, ke mararmeaj ŝipoj kaj armeaj aviadiloj estu senditaj al la marbordo de Somalio por kontraŭbatali la piratojn. Dum la 101-a kunveno de la Internacia Oceana Organizo, Barato petis, ke la Unuiĝintaj Nacioj sendu batalionon sub unuiĝinta komando por batali kontraŭ la piratoj.

En novembro 2008 la somaliaj piratoj komencis forkapti ŝipojn ege ekster la Golfo de Aden, eble kun la celo forkapti la ŝipojn irantajn al la haveno de Mombasa en Kenjo.

Eksteraj ligiloj
----------------

* Kategorio Pirateco en Somalio en la Vikimedia Komunejo (Multrimedaj datumoj)

* Stanislavo Belov (2014-05-30) Kapitano Filips (Captain Phillips): renkontiĝo de herooj (esperante). Blogger. Arkivita el la originalo je 2018-04-09. Alirita 2018-04-09. *(recenzo pri filmo, dediĉita al piratado en Somalio)*
**Dieter HUSAR** estas germana amatora astronomo naskiĝinta en 1947, profesie fizikisto.

Li estas kun-fondinto, kun la astrofizikisto Hanns Ruder, de la Interaktiva Fondaĵo por Astrozfiziko kaj Astronomio kiu funkciigas deforajn teleskopojn por la amatoraj astronomoj kaj por eduko.

Li estas kreditita de Minor Planet Center, de la malkovro de la asteroido 82346 Hakos la 10-an de junio 2001 elde la Internacia Amatora Observatorio (germane : *Internationale Amateur-Sternwarte*) en la Astronomia Bieno de la Montoj Hakos en Namibio.

La asteroido 211343 Dieterhusar estis nomita en lia honoro.

Notoj kaj referencoj
--------------------

1. ↑  Interaktiva Fondaĵo por Astrozfiziko kaj Astronomio ; el *Haus der Astronomie* (germane)
2. ↑  MPC alfabeta listo de asteroidaj malkovrintoj (angle)
3. ↑  ... La Montoj Hakos vokas (germane) (angle)
4. ↑  JPL Small-Body Database Browser : 211343 Dieterhusar (2002 TJ68) (angle)

Eksteraj ligiloj
----------------

* angle Persona paĝaro de Dieter Husar (arkivo)

---



*En tiu ĉi artikolo estas uzita traduko de teksto el la artikolo Dieter Husar en la itala Vikipedio.*
Katolika preĝejo omaĝe al Koro de Jesuo en Futog
Katolika preĝejo omaĝe al Koro de Jesuo en Futog
**Futog** (serbe *Футог*, hungare kaj germane *Futak*) estas urbo en Serbio, en aŭtonomio Vojvodino, en distrikto **Suda** Baĉka, en municipo de Novi Sad. La nomo devenas el la hungara, signifanta kuriero. Dum la historio estis Malnova kaj Nova Futog.

Bazaj informoj
--------------

* Areo:  km²
* Loĝantaro: 18500[*kiam?*]
* Poŝtkodo: 21410
* Telefonprefikso: +381 21

Situo
-----

La urbo situas sur ebenaĵo, laŭ maldekstra bordo de Danubo, Novi Sad troviĝas 10 km-ojn for.

Historio
--------

La hungaroj okupis la Karpatan basenon en 895. Familio Garai havis burgon en 1422. Tie la reĝo kunvokis parlamenton en 1456. La hungara armeo venkis la turkojn, dume liberiĝis 17 000 da kaptitoj en 1462. La turkoj okupis la regionon en la 16-a j.c. En la 18-a j.c. la regiono apartenis al Habsburga Imperio. En 1848 okazis batalo inter serboj kaj hungara armeo. En 1910 loĝis en Malnova Futak 5976 da loĝantoj (germanoj 2595, serboj 2483, hungaroj 551), en Nova Futak 3568 da loĝantoj (2115 germanoj, 907 hungaroj, 502 serboj). Ĝis 1920 la urbo apartenis al Bács-Bodrog, en distrikto Újvidék. En 1918 taĉmentoj de SHS (=Serba-Kroata-Slovena Reĝlando) okupis la regionon kaj kun okupitaj regionoj de Pécs, Baja kaj aliaj ili proklamis respublikon. Ekde 1920 ĝi apartenis al SHS, ekde 1929 kiel Jugoslavio. Inter 1941-1944 la hungaroj okupis la urbon.

En 1991 loĝis en la urbo 16 048 da loĝantoj (serboj 13 631, jugoslavianoj 1080, hungaroj 327, kroatoj 260, slovakoj 165, ktp). En 2002 estis 18582 da loĝantoj 16824 estis serboj.
Ekstero de la Faceta Palaco
Piliero de la Faceta Palaco
La **Faceta Palaco** (ruse *Грановитая Палата*) estas konstruaĵo en la Moskva Kremlo, Rusio, kiu enhavas la iaman bankedejon de la Moskvaj Caroj. Ĝi estas la plej malnova konservita nereligia konstruaĵo en Moskvo, ĝi estis finkonsruata en 1492. Situanta sur Kremla Katedrala Placo, inter la Katedralo de la Anunciacio kaj la Katedralo de la Dormado. Nuntempe, ĝi estas oficiala ceremoniejo en la rezidejo de la Prezidento de la Rusia Federacio kaj tiele enirrajto estas limigita nur al antaŭmenda vizito.

La Faceta Palaco en Esperanto
-----------------------------

En la kvina kanto de la verko de Abel Montagut nome *Poemo de Utnoa* okazas asembleo de la Gobanoj (eksterteranoj). Tie oni akceptas, ke oni plikuraĝigu la malfortigitan Utnoan (nome la ĉefrolulo Noa) pere de la drogo *anoŭdo*. Inna malsupreniras kaj liveras ĝin al Noa. Je ties efiko aperas antaŭ li la poeto Valmikio kiu montras al li la enormajn atingojn de la estonta homaro, se li sukcesas savi ĝin, nome, en Azio, el Ĉina Murego al insulo Srilanko. Poste aperas la japana pentristo Hokusajo kiu siavice montras aliajn mirindaĵon el Azio. Kaj poste venas la vico de Fidiaso, kiu montras mirindaĵojn el suda kaj centra Eŭropo kaj la venonta ĉiĉerono estas Maria Sklodovska, kiu montros al Utnoa la mirindaĵojn de centra kaj orienta Eŭropo. Jen kiel ŝi prezentas Moskvon kun kvin grandaj vidindaĵoj nome la Kremlo, la Ĉielporto, la Facetita Palaco, la Placo Ruĝa kaj la Katedralo de Sankta Bazilo:

-Jen Katedraloj bulbaj sur ora holmo ĉe Kremlo,
tiu de l'Ĉielporto kun kupolaro majesta.
Ene de la muregoj, la Facetita Palaco
kun inkrustaĵoj gemaj kaj diamante rebrilaj,
kaj en la Placo Ruĝa, la Katedralo de Sankta
Bazilo, buntkupola, kun fantazia dekoro.

Referencoj
----------

* Klein, Mina. *The Kremlin: Citadel of History*. MacMillan Publishing Company (1973). ISBN 0-02-750830-7
* Tropkin, Alexander. *The Moscow Kremlin: history of Russia's unique monument*. Publishing House "Russkaya Zhizn" (1980). ASIN: B0010XM7BQ

1. ↑  Abel Montagut, *Poemo de Utnoa*. Pro Esperanto. Vieno, 1993. ISBN 3-85182-007-X. 225 p. p. 120.

Eksteraj ligiloj
----------------

* Kategorio Faceta Palaco en la Vikimedia Komunejo (Multrimedaj datumoj)

* Oficiala retejo (ruse, angle)
La **Ruhr-Altaĵoj** (germane *Ruhrhöhen*) estas montetoĉeno norde de la malsupra Ruhr. Ili formas la okcidentan plilongigon de la Montaro Ardey kaj de la Montoĉeno Haar. La Ruhr-Altaĵoj pasas de oriente okcidenten trans la urbaj teritorioj de Duisburg, Mülheim ĉe Ruhr, Essen kaj Bochum kaj formas akvodislimon inter Ruhr kaj Emscher. Suden etendiĝas kiel partoj de la maldekstra Rejnlanda Ardeza Montaro, la Marka kaj la Berga Landoj kun siaj arbaroj. Norden la tereno defalas al la glaciepokaj leŭso-areoj de la Vestfala Hellweg kiel ero de la Vestfala Golfo respektive de la Nordgermana Malalta Lando. La Ruhr-Altaĵoj ebligas rigardon vaste super la Ruhr-Regionon.

La Ruhr-Altaĵoj estas formitaj el rokaĵoj de la karbonio, al kiuj apartenas tavoloj de ardezo, minkarbo kaj Ruhr-Sabloŝtono en revena sinsekvo. Ili ekestis kiel sedimentoj antaŭ proksimume 290 milionoj da jaroj en namurio, fazo de supra karbonio. Malfermejoj kiel Ŝtonminejo Klosterbusch aŭ de la Geologia Ĝardeno, ambaŭ en Bochum, montras la sinsekvojn de la Variska Faldiĝo. Dum la kretaceo la altaĵoj konsistigis la sudan bordon de tropika maro, kies sedimentoj kiel marno nun kovras la norden defalan karbonion.

Sur la dorso de la Ruhr-Altaĵoj antaŭ kelkaj mil jaroj ekestis la Vestfala Hellweg kiel ligo de la Malsupra Rejno ĝis la nuna Corvey ĉe la rivero Vezero. Al la urbopartoj apartenas Haarzopf, Essener Stadtwald, Eiberg, Höntrop, Linden, Weitmar , Stiepel kaj Kalwes. Oriente de Kalwes la rivereto Oelbach limigas la montetoĉenon orienten. Al la plej elstaraj fortikaĵoruinoj apartenas la Nova Isenburg norde de la Lago Baldeney, la plej konata vilao estas Vilao Hügel en Essen.